Typhlosion

Typhlosionovo ime ima više mogućih izvora. Ima bi moglo biti kombinacija engleskih riječi "typhoon" = tajfun, i "explosion" = eksplozija. Još jedna mogućnost bila bi da mu ime dolazi od engleskih riječi "Typhon" = Tifon, lik iz grčke mitologije, i "explosion". Mitovi kažu da je Tifon imao djecu sa ženom-čudovištem zvanom Echidna. "Echidna" = vrsta ježa, je isto tako vrsta životinje, a pošto se Typhlosionov Elementarni oblik, Cyndaquil, klasificira kao Pokémon-jež, ovo bi također moglo imati neku vrstu utjecaja na ime Typhlosion.

Njegovo je japansko ime vjerovatno krivi izgovor japanske riječi "bakufū" = udar eksplozije. Ime bi moglo biti dosjetka na japansku riječ "taifū" = tajfun.

 Biološke karakteristike 

Nasuprot Cyndaquilu, Typhlosion nema nikakve sličnosti sa ježevima, više nalikuje na krupniju dvonožnu lasicu, tvora, jazavca, pa čak i medvjeda zbog svoje veličine i snage. Iako je poprilično težak, sposoban je dostići nevjerojatne brzine. Broj ispušnih ventila koje posjeduje spustio se na jednog oko vrata; doduše, njime može ispustiti nevjerojatne količine toplote. Typhlosion pomalo nalikuje i na lava zbog prstena vatre oko svog vrata, koji nalikuje na grivu. Typhlosion ima jednaku boju krzna kao i njegovi prethodni oblici, Quilava i Cyndaquil. Njegovo je krzno nevjerovatno grubo i pomalo čupavo, ali je i dalje vatrootporno. 

Agresivnog i teritorijalnog Typhlosiona veoma je teško pronaći na ravnicama gdje inače živi. Poznat je po izazivanju požara u kojem izgori sva zahvaćena trava, zbog prevelike količine topline koju ispušta što uzrokuje da zrak oko njega treperi. Divlje napada svoje protivnike, svodeći ih na pepeo zbog svoje nevjerovatno vruće vatre. Snaga i toplina njegove vatre usporediva je sa onom od Charizarda.

Iako može raspoznavati boje, Typhlosion ima slabiji vid od Quilave zbog manjih zjenica. Ovaj nedostatak nadoknađuje svojim nevjerojatnim sluhom i njuhom. Sposoban je kretati se na dvije ili četiri noge, te poduzeti velike skokove kako bi napao svoje protivnike odozgo.

 U videoigrama 

Jedini način dobijanja Typhlosiona jest prethodno razviti Quilavu iz Cyndaquila na 14. nivou, pa za zatim u Typhlosiona na 36. nivou. 

Typhlosion ima najviše ukupne vrijednosti statistika od sva tri potpuno evoluirana Gold/Silver/Crystal početnih Pokémona (Meganium, Typhlosion, Feraligatr).

Typhlosiona se često uspoređuje sa Charizardom zbog njihovih identičnih vrijednosti statistika, te jedina razlika koja ih dijeli jesu Charizardov dvostruki Vatreni/Leteći tip i set tehnika koje uče. Charizardove prednosti/slabosti dugo su bile tema raznih rasprava. Iako se u početku smatralo da ima više mana nego vrlina, Charizardov je tip uspio povratiti popularnost. Ovo ima veze za revizijom Charizardovih slabosti u Gold/Silver/Crystal videoigrama. U Red/Blue/Yellow videoigrama, Charizardov tip učinio ga je dvostruko slabim na Ledene napade. U Gold/Silver/Crystal videoigrama, kasnije je reviziran, i vraćen na normalnu štetu. Sada, mnogi se slažu da je Charizardov tip jednak, ako ne i superioran u odnosu na Typhlosionovim.

Charizard je imun na Zemljane napade kao što je Potres (Earthquake) koji bi mu inače učinili nevjerojatnu štetu. Isto tako, dobio je otpornost na Borbene napade. I bez STAB-a, Charizardov i Typhlosionov Defense status dovoljno su niski da ih ponekad od jednog udarca onesvijeste Borbeni protivnici sa pristojnim Attack statusom. Charizardov Leteći tip čini ga dvostruko slabim na Kamene napade, što ide u korist Typhlosionu. Isto tako, Charizard je slab na Električne napade zbog Letećeg tipa, što je nešto čega se Typhlosion nikada neće morati posebno bojati. Na kraju, sve se svodi na raznovrsnost tehnika. Ovdje Charizard u potpunosti dobija na popularnosti, jer je sposoban naučiti Udaranje o prsa (Belly Drum), što Typhlosion ne može. Dok Charizard ima više opcija u strategijama, Typhlosionov set tehnika ostavlja mu opciju miješanog minolovca (Pokémon koji koristi fizičke i specijalne napade kako bi brzo i učinkovito onesvijestio protivnikove Pokémone), te se ne ističe u ničemu. Ipak, Typhlosion nije ni na koji način slab Pokémon, i može pomesti protivnikov tim ako ga se podcijeni. Dobar set tehnika bio bi jedan od snažnijih Vatrenih napada kao što su Bacač plamena (Flamethrower) ili Vatrena eksplozija (Fire Blast), te Gromoviti Udarac (Thunder Punch), kako bi prevario Vodene tipove. Preporučljivo je naučiti ga Potres (Earthquake), kako bi onesvijestio Kamene protivnike. Isto tako, nakon što se razvije, trebalo bi ga naučiti Vatreni udarac (Fire Punch) kako bi zamijenio Plameni kotač (Flame Wheel).

 U animiranoj seriji 

Typhlosion je Jimmyjev partner u prve tri epizode Pokémon Hronika. Typhlosiona je koristio Flanneryin djed, Mr. Moore, tokom borbe sa Timom Raketa.

Kategorija:Vatreni Pokémoni

ca:Línia evolutiva de Cyndaquil#Typhlosion
en:List of Pokémon (152–201)#Typhlosion
fi:Luettelo Pokémon-lajeista (152–180)#Typhlosion
fr:Héricendre et ses évolutions#Typhlosion
pl:Lista Pokémonów (141-160)#Typhlosion